Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 370

3. Tájékozódás az élő és élettelen természetről Anyag A részecskeszemlélet továbbfejlesztése. A szerkezet és tulajdonság között fennálló ok-okozati kapcsolat felfedezése. Energia Ismerje a természet energiaátalakító folyamatait konkrét fizikai folyamatok ismeretén keresztül. Információ Tudja a kísérletek, mérések eredményeit különböző formákban (táblázatban, grafikonon, rajzon) rögzíteni. Tudja kész grafikonok, táblázatok, rajzok adatait leolvasni, értelmezni, ezekből következtetéseket levonni. Ismerje és tudatosan használja fel az internetes információáramlás lehetőségeit, tudjon életkorának megfelelő forrásokból (lexikonok stb.) megadott szempontok alapján, megadott témához információt keresni. A tér Használja a különböző mérőeszközöket, tudjon kiigazodni a folyamatok térbeli jellemzőiben. Idő és a mozgás. Ismerjen meg a fizikával kapcsolatos néhány érdekes jelenséget. Tudja leírni, összehasonlítani a tanult mozgásfajtákat. Ismerje a Föld történetét és a fizikai evolúció lépéseit. Rendszer Tudja rendszerezni az anyagokra jellemző tulajdonságokat és ezzel kapcsolatos jelenségeket különböző szempontok szerint. Ismerje fel a dolgok, jelenségek közötti kölcsönhatásokat. Legyen képes a tanultak alapján természetes és mesterséges rendszerek felismerésére Témakörök, óraszámok a témakörökhöz

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes